Daktaras Streindžas beprotybės multivisatoje
Daktaras Streindžas beprotybės multivisatoje (angl. Doctor Strange in the Multiverse of Madness) – 2022 m. JAV mokslinės fantastikos filmas, sukurtas pagal „Marvel“ komiksų personažą Daktarą Streindžą. Filmą režisavo Sam Raimi, o scenarijų parašė Michael Waldron. Filme Benedict Cumberbatch vaidina Daktarą Streindžą kartu su Elizabeth Olsen, Chiwetel Ejiofor, Benedict Wong, Xochitl Gomez, Michael Stuhlbarg ir Rachel McAdams. Tai yra „Daktaras Streindžas“ (2016 m.) tęsinys ir 28-asis „Marvel Cinematic Universe“ (MCU) filmas. Filme Streindžas saugo Ameriką Čavez, paauglę, galinčią keliauti po multivisatą, nuo Raudonosios raganos. Filmas sulaukė pagyrų už Raimi režisūrą, vaizdus ir Olsen vaidybą, o kritikos daugiausia sulaukė siužetas. Visame pasaulyje filmas uždirbo daugiau nei 951 mln. dolerių ir tapo antru pagal pajamas 2022 m. filmu.